CELEX: 62020CN0229
Language: fi
Date: 2020-05-29 00:00:00
Title: Asia C-229/20: Ennakkoratkaisupyyntö, jonka Sofiyski rayonen sad (Bulgaria) on esittänyt 29.5.2020 – P v. ”K” EOOD

17.8.2020   
            
            
               FI
            
            
               Euroopan unionin virallinen lehti
            
            
               C 271/27
            
         
      Ennakkoratkaisupyyntö, jonka Sofiyski rayonen sad (Bulgaria) on esittänyt 29.5.2020 – P v. ”K” EOOD
      (Asia C-229/20)
      (2020/C 271/35)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Sofiyski rayonen sad
      
         Pääasian asianosaiset
      
      
         Kantaja: P
      
         Vastaaja:”K” EOOD
      
         Ennakkoratkaisukysymykset
      
      
                  1)
               
               
                  Onko direktiivin 2008/48/EY (1) 3 artiklan g alakohtaa tulkittava siten, että kulutusluottosopimuksessa sovituista liitännäispalveluista suoritettavat maksut, kuten maksut, jotka koskevat maksuerien lykkäämistä ja pienentämistä, muodostavat luoton todellisen vuosikoron osan?
               
            
                  2)
               
               
                  Onko direktiivin 2008/48/EY 10 artiklan 2 kohdan g alakohtaa tulkittava siten, että todellista vuosikorkoa koskevien virheellisten tietojen antamista elinkeinonharjoittajan ja kuluttajan luotonottajana tekemässä luottosopimuksessa on pidettävä todellista vuosikorkoa koskevan tiedon puuttumisena luottosopimuksesta ja että kansallisen tuomioistuimen on sovellettava oikeudellisia seurauksia, joista kansallisessa lainsäädännössä määrätään siltä varalta, että todellista vuosikorkoa koskeva tieto puuttuu kuluttajaluottosopimuksesta?
               
            
                  3)
               
               
                  Onko direktiivin 2008/48/EY 22 artiklan 4 kohtaa tulkittava siten, että kansallisessa lainsäädännössä säädetty seuraamus eli kulutusluottosopimuksen pätemättömyys, jolloin ainoastaan lainaksi annettu pääoma on maksettava takaisin, on oikeasuhteinen, jos todellista vuosikorkoa ei ole ilmoitettu täsmällisesti kulutusluottosopimuksessa?
               
            
                  4)
               
               
                  Onko direktiivin 93/13/ETY (2) 4 artiklan 1 ja 2 kohtaa tulkittava siten, että maksut, joita suoritetaan liitännäispalvelupaketista, jota pidetään kulutusluottosopimuksen erillisessä lisäsopimuksessa pääsopimuksena, on pidettävä sopimuksen pääkohteen osana eikä se voi siten olla kohtuuttomuutta koskevan arvioinnin kohteena?
               
            
                  5)
               
               
                  Kolmanteen kysymykseen annettavasta vastauksesta riippumatta: Onko direktiivin 93/13/ETY 3 artiklan 1 kohtaa, luettuna yhdessä direktiivin liitteessä olevan 1 kohdan o alakohdan kanssa, tulkittava siten, että kulutusluottoon liittyvässä liitännäispalvelusopimuksessa oleva ehto on kohtuuton, jos kuluttajalle annetaan siinä abstrakti mahdollisuus lykätä maksujaan ja muuttaa maksusuunnitelmaa ja jos hänen on suoritettava siitä maksuja silloinkin, jos hän ei käytä tätä mahdollisuutta?
               
            
         (1)  Kulutusluottosopimuksista ja neuvoston direktiivin 87/102/ETY kumoamisesta 23.4.2008 annettu Euroopan parlamentin ja neuvoston direktiivi 2008/48/EY (EUVL 2008, L 133, s. 66).
      
         (2)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL 1993, L 95, s. 29).